stanford-oval/wikipedia huggingface dataset:
ฮอกวอตส์
การรับเข้าศึกษา

การรับเข้าศึกษาที่ฮอกวอตส์นั้น เด็กที่แสดงความสามารถทางเวทมนตร์จะถูกรับเข้าศึกษาโดยอัตโนมัติ และสควิป (ผู้ที่เกิดจากพ่อมดแม่มด แต่ไม่สามารถใช้เวทมนตร์ได้) ไม่สามารถเข้าศึกษาในโรงเรียนได้ แต่จะสามารถทำงานได้ในบทบาทอื่น เช่น อาร์กัส ฟิลช์ ปากกาขนนกเวทมนตร์ที่ฮอกวอตส์ตรวจจับการเกิดของเด็กที่มีเวทมนตร์ และเขียนชื่อของพวกเขาในหนังสือกระดาษหนังเล่มใหญ่ แต่ไม่มีการสอบเข้า เพราะ "คุณจะมีเวทมนตร์หรือไม่ก็ไม่มีเวทมนตร์" ทุกปี อาจารย์จะตรวจสอบหนังสือเล่มนี้และส่งจดหมายไปยังเด็กเมื่ออายุย่างสิบเอ็ดปี การตอบรับหรือการปฏิเสธการเข้าเรียนที่ฮอกวอตส์ต้องส่งภายในวันที่ 31 กรกฎาคมของปีนั้น ๆ นอกจากนี้ในจดหมายยังมีรายการอุปกรณ์ เช่น หนังสือคาถา เครื่องแบบและสิ่งอื่นที่นักเรียนจำเป็นต้องมี ว่าที่นักเรียนถูกคาดหวังให้ซื้อสิ่งของจำเป็นทั้งหมด ซึ่งโดยปกติจะสามารถซื้อได้จากร้านค้าในตรอกไดแอกอน ถนนซึ่งถูกพรางไว้ใกล้กับถนนชาริงครอสในกรุงลอนดอนซึ่งสามารถพบได้หลัง อันเป็นผับพ่อมด นักเรียนที่ไม่มีเงินซื้อสิ่งของสามารถได้รับความช่วยเหลือทางการเงินจากโรงเรียน ดังเช่นที่เกิดกับเด็กกำพร้า ทอม ริดเดิ้ล
จดหมายถึงแม่มดพ่อมดที่เกิดจากมักเกิ้ล ผู้อาจไม่ทราบถึงพลังของตน และไม่คุ้นเคยกับโลกพ่อมดที่พรางอยู่ ถูกส่งเป็นการส่วนบุคคลโดยสมาชิกบุคลากรฮอกวอตส์ ผู้จะอธิบายแก่บิดามารดาหรือผู้ปกครองเกี่ยวกับสังคมเวทมนตร์ และรับประกันเกี่ยวกับข่าวนี้ พวกเขายังช่วยครอบครัวในการซื้อสิ่งของและการเข้าถึงตรอกไดแอกอน
นักเรียนแต่ละคนได้รับอนุญาตให้นำแมว คางคก หนูหรือนกเค้าแมวติดตัวมาด้วย
นักเรียนปีหนึ่งจะต้องซื้อรายการอุปกรณ์จำเป็น
1.ไม้กายสิทธิ์ 1 อัน
2.หม้อดีบุกผสมตะกั่ว 1 ใบ ขนาดมาตรฐานเบอร์ 2
3.ตาชั่งทองเหลือง 1 ชุด
4.ขวดแก้วหรือแก้วเจียระไน 1 ชุด
5.เครื่องปรุงยาพื้นฐาน 1 ชุด (สำหรับวิชาปรุงยา)
6.กล้องโทรทรรศน์ 1 อัน (สำหรับวิชาดาราศาสตร์)
เครื่องแบบฮอกวอตส์
1.เสื้อคลุมปฏิบัติการแบบเรียบสีดำ 3 ชุด
2.หมวกแหลมสีดำเรียบสำหรับใส่เวลากลางวัน 3 ใบ
3.ถุงมือป้องกัน 1 คู่ ( หนังมังกรหรือใกล้เคียง )
4.เสื้อคลุมสีดำสำหรับฤดูหนาว 1 ตัว (สายรัดสีเงิน )
( เครื่องแบบทั้งหมดจะต้องติดป้ายชื่อ )
หนังสือเรียน
1.ตำราคาถาพื้นฐาน (ปี1) โดย มิรันดา กอชฮ็อก
2.ประวัติเวทมนตร์ โดย บาธิลดา แบคช็อท
3.ทฤษฎีเวทมนตร์ โดย อัลดาเบิร์ต วัฟฟลิง
4.คู่มือแปลงร่างเบื้องต้น โดย เอ็มเมริก สวิทช์
5.สมุนไพรและเห็ดราวิเศษพันชนิด โดย ฟิลิดา สปอร์
6.ยาวิเศษและยาพิษ โดย อาร์เซเนียส จิกเกอร์
7.สัตว์มหัศจรรย์และถิ่นที่อยู่ โดย นิวท์ สคามันเดอร์
8.พลังมืด : คู่มือป้องกันตนเอง โดย ควินติน ทริมเบิล
นักเรียนปีหนึ่งไม่ได้รับอนุญาตให้มีไม้กวาดเป็นของตน แม้จะมีข้อยกเว้นสำหรับแฮร์รี่ในปีหนึ่ง หลังจากที่เขาแสดงความสามารถอันยอดเยี่ยมในฐานะซีกเกอร์ในควิดดิช
แต่ละปีการศึกษาคั่นด้วยวันหยุดประมาณสองเดือนในฤดูร้อน และแต่ละปีถูกแบ่งเป็นสามเทอมด้วยวันหยุดในช่วงคริสต์มาสและอีสเตอร์
ประวัติ > ยุคเริ่มต้น

ฮอกวอตส์ก่อตั้งขึ้นประมาณหนึ่งพันปีมาแล้ว โดยพ่อมดและแม่มดที่ยิ่งใหญ่มากในยุคนั้นสี่คน ก็อดดริก กริฟฟินดอร์ เฮลก้า ฮัฟเฟิลพัฟ โรเวนนา เรเวนคลอ และซัลลาซาร์ สลิธีริน โดยในยุคแรกทั้งสี่เป็นผู้ฝึกสอนนักเรียนด้วยตนเอง เมื่อเวลาผ่านไปก็มีจำนวนนักเรียนมากขึ้นเรื่อย ๆ หลังจากนั้นก็เริ่มมีความขัดแย้งเกิดขึ้น จากการที่ซัลลาซาร์ สลิธีรินต้องการรับเฉพาะเด็กที่มีสายเลือดบริสุทธิ์ (คนที่เกิดจากครอบครัวที่มีสมาชิกเป็นผู้ใช้เวทมนตร์ทั้งหมด) เพราะไม่เชื่อถือในเด็กเลือดผสมและเด็กที่เกิดจากมักเกิ้ล แต่ผู้ร่วมก่อตั้งคนอื่นไม่เห็นด้วย สลิธีรินจึงได้สร้างห้องแห่งความลับและจากโรงเรียนไป เชื่อกันว่าเมื่อมีทายาทของสลิธีรินมาที่โรงเรียน เขาจะเปิดห้องแห่งความลับและปล่อยบาซิลิสก์ออกมาเพื่อ "กวาดล้างพวกที่ไม่มีค่าพอจะเล่าเรียนเวทมนตร์คาถาให้หมดไปจากโรงเรียน" ทายาทของสลิธิรินที่ได้มาเปิดห้องแห่งความลับเท่าที่ทราบมีเพียงคนเดียวคือ ทอม มาร์โวโล่ ริดเดิ้ล (ซึ่งต่อมาคือลอร์ดโวลเดอมอร์)
ประวัติ > ยุคกลาง

ไม่มีข้อมูลในหนังสือมากนักที่ระบุถึงประวัติศาสตร์ของฮอกวอตส์หลังจากการก่อตั้ง จนกระทั่งถึงราวห้าสิบปีก่อนการเข้าเรียนของแฮร์รี่ พอตเตอร์
หลังจากก่อตั้งโรงเรียนได้ราวสามร้อยปี ได้เริ่มการประลองเวทไตรภาคี กับโรงเรียนเวทมนตร์ที่มีชื่อเสียงของยุโรปอีกสองแห่งคือ เดิร์มสแตรง และโบซ์บาตง การแข่งขันนี้ดำเนินไปเป็นเวลาหกศตวรรษ ก่อนจะหยุดไปเพราะยอดการเสียชีวิตที่สูง และเริ่มอีกครั้งในปีพ.ศ. 2537 ในแฮร์รี่ พอตเตอร์กับถ้วยอัคนี
ประวัติ > ยุคใหม่

ฮอกวอตส์เสี่ยงต่อการถูกปิดถึงสองครั้ง ครั้งแรกในปีพ.ศ. 2485 เมื่อทอม ริดเดิ้ล ทายาทของสลิธีริน เปิดห้องแห่งความลับเมื่อเขาอยู่ปีห้า มีผู้เสียชีวิตหนึ่งคนเป็นเด็กผู้หญิงชื่อเมอร์เทิล กระทรวงเวทมนตร์ขู่ที่จะปิดฮอกวอตส์ เนื่องจากริดเดิ้ล ซึ่งอาศัยอยู่ในสถานเลี้ยงเด็กกำพร้าของมักเกิ้ล ไม่ต้องการให้ฮอกวอตส์ถูกปิด เขาจึงโยนความผิดให้รูเบอัส แฮกริด ทำให้แฮกริดถูกไล่ออก
เมื่อแฮร์รี่อยู่ปีสอง ห้องแห่งความลับถูกเปิดอีกครั้ง ภายใต้อิทธิพลของไดอารี่ของริดเดิ้ล (หนึ่งในฮอร์ครักซ์ของโวลเดอมอร์) ความทรงจำของริดเดิ้ลควบคุมจินนี่ผ่านไดอารี่ และเปิดห้องแห่งความลับขึ้นเป็นครั้งที่สอง จินนี่ได้ไดอารี่ของริดเดิ้ลจากการที่ลูเซียส มัลฟอยแอบสอดไดอารี่ไว้ในหนังสือเรียนของเธอ โดยหวังว่าเธอจะถูกจับได้และกระทบไปถึงอาร์เธอร์ วีสลีย์ พ่อของเธอ รวมถึงกำจัดนักเรียนที่ไม่ใช่เลือดบริสุทธิ์ให้หมดไปจากโรงเรียน อย่างไรก็ตาม แฮร์รี่ พอตเตอร์ค้นพบความจริง ทำลายไดอารี่และบาสิลิสก์ในห้องแห่งความลับ ทำให้ฮอร์ครักซ์หมดไปหนึ่งอัน
ในปีที่สี่ของแฮร์รี่ การประลองเวทไตรภาคีได้จัดขึ้นอีกครั้ง บาร์ตี้ เคราช์ จูเนียร์ ปลอมตัวเข้ามาเป็นอลาสเตอร์ มู้ดดี้ และใส่ชื่อของแฮร์รี่ในถ้วยอัคนีในฐานะโรงเรียนที่สี่ซึ่งไม่มีอยู่จริง เคราช์ช่วยเหลือแฮร์รี่ตลอดการแข่งขัน เพื่อให้แฮร์รี่ชนะ โดยเฉพาะในภารกิจสุดท้ายซึ่งเคราช์เปลี่ยนถ้วยไตรภาคีเป็นกุญแจนำทางสู่ลอร์ดโวลเดอมอร์ แฮร์รี่รอดมาได้ แต่โวลเดอมอร์สามารถคืนชีพเป็นผลสำเร็จจากเลือดของแฮร์รี่ รวมถึงทำลายเกราะป้องกันของแฮร์รี่บางอย่างด้วย
ในปีที่ห้าของแฮร์รี่ กระทรวงเวทมนตร์พยายามแทรกแซงฮอกวอตส์ผ่าน "กฤษฎีกาการศึกษา" หลายฉบับ โดยส่งโดโลเรส อัมบริดจ์เข้ามาเป็นอาจารย์วิชาการป้องกันตัวจากศาสตร์มืด เธอค่อย ๆ ควบคุมฮอกวอตส์ผ่านกฤษฎีกาหลายฉบับ และเข้าแทนตำแหน่งอาจารย์ใหญ่ในเวลาต่อมา หลังจากที่ถูกทำร้ายโดยเซนทอร์ในป่าต้องห้าม และคอร์นีเลียส ฟัดจ์จำเป็นต้องยอมรับการคืนชีพของโวลเดอมอร์ อัมบริดจ์ถูกถอดออกจากโรงเรียน
ในตอนท้ายปีที่หกของแฮร์รี่ อาจารย์ใหญ่อัลบัส ดัมเบิลดอร์ถูกสังหารโดยเซเวอรัส สเนป อาจารย์วิชาแปรงร่าง มิเนอร์วา มักกอนนากัล ดำรงตำแหน่งรักษาการอาจารย์ใหญ่
ในปีสุดท้ายของแฮร์รี่ ศาตราจารย์แชริตี เบอร์เบจ อาจารย์สอนวิชามักเกิลศึกษาถูกโวลเดอมอร์สังหาร ฮอกวอตส์ถูกโจมตีโดยกองกำลังของโวลเดอมอร์ เมื่อเขาพบว่าแฮร์รี่อยู่ที่นั่น เหล่าคณาจารย์ ภาคีนกฟีนิกซ์ กองทัพดัมเบิลดอร์และนักเรียนที่บรรลุนิติภาวะแล้วร่วมต่อสู้ด้วย สงครามจบลงด้วยการตายของโวลเดอมอร์ และซากปรักหักพังของฮอกวอตส์ อย่างไรก็ตาม ฮอกวอตส์ยังคงเปิดสอนต่อไป ภายใต้การบริหารจัดการของมักกอนนากัล และเนวิลล์ ลองบัตท่อม ได้เป็นอาจารย์สอนวิชาสมุนไพรศาสตร์
วิชาและอาจารย์

ดูเพิ่ม: บุคลากรฮอกวอตส์
นักเรียนชั้นปี 1 และ 2 จะเรียนวิชาเหมือนกันทั้งหมด ได้แก่
วิชาสมุนไพรศาสตร์ สอนการดูแลรักษาพืชวิเศษต่าง ๆ
วิชาปรุงยา สอนการปรุงยาต่าง ๆ ที่มีผลทางเวทมนตร์
วิชาแปลงร่าง สอนการเปลี่ยนสมบัติของวัตถุต่าง ๆ
วิชาคาถา สอนคาถาต่าง ๆ เช่นการทำให้วัตถุลอยได้
วิชาการป้องกันตัวจากศาสตร์มืด สอนเกี่ยวกับการป้องกันตัวเองจากศาสตร์มืดต่าง ๆ เช่นพ่อมดและสิ่งมีชีวิตด้านมืด ไม่มีอาจารย์คนใดที่ได้อยู่สอนวิชานี้เกินหนึ่งปี นับตั้งแต่ลอร์ดโวลเดอมอร์สาปวิชานี้เมื่อเขาถูกปฏิเสธ (จากคำสัมภาษณ์ของโรว์ลิ่ง หลังจากที่โวลเดอมอร์ตายหรือทอม มาเวิล ริ้ดเดิ้ล คำสาปนี้ได้หายไปและวิชานี้ถูกสอนโดยอาจารย์คนเดิมตลอดช่วงเวลาระหว่างจบสงครามฮอกวอตส์จนถึงบทสิบเก้าปีต่อมา)
วิชาประวัติศาสตร์เวทมนตร์ เป็นวิชาเกี่ยวกับเหตุการณ์ต่าง ๆ ในประวัติศาสตร์ของโลกพ่อมด
วิชาดาราศาสตร์ สอนเกี่ยวกับดาวและดาวเคราะห์ และผลที่มีต่อเวทมนตร์
วิชาการบิน ซึ่งสอนการบินโดยใช้ไม้กวาด โดยจะเรียนเฉพาะในปี 1 เท่านั้น
ในปี 3 นักเรียนจำเป็นต้องเลือกวิชาเรียนเพิ่มอย่างน้อยสองวิชา จากวิชาต่อไปนี้
วิชามักเกิ้ลศึกษา สอนการดำรงชีวิตของมักเกิ้ล
วิชาการดูแลสัตว์วิเศษ เกี่ยวกับการดูแลสิ่งมีชีวิตเวทมนตร์ต่าง ๆ
วิชาพยากรณ์ศาสตร์ สอนการทำนาย (หรือพยายามจะทำนาย) เหตุการณ์ในอนาคต
วิชาอักษรรูนโบราณ สอนเกี่ยวกับตัวอักษรรูน ซึ่งเชื่อว่าเป็นภาษาเวทมนตร์ที่ตายไปแล้ว
วิชาตัวเลขมหัศจรรย์ สอนเกี่ยวกับคุณสมบัติวิเศษของตัวเลข
นอกจากนี้ ในชั้นปีที่ห้าจะมีการสอบวัดผลที่เรียกว่า ว.พ.ร.ส. (วิชาพ่อมดระดับสามัญ) ซึ่งจะต้องทำคะแนนให้ได้ในระดับที่อาจารย์ประจำวิชากำหนดไว้เพื่อเรียนต่อในระดับ ส.พ.บ.ส. (สอบวัดความรู้พ่อมดเบ็ดเสร็จสมบูรณ์) ในชั้นปีที่หกและเจ็ดด้วย เมื่อสําเร็จการศึกษาในชั้นปีที่เจ็ด จะได้รับปริญญาบัตร เวทวิทยาบัณฑิต (วว.บ.) ในระดับปริญญาตรี
บ้าน > กริฟฟินดอร์

บ้านกริฟฟินดอร์  บ้านถูกก่อตั้งโดย ก็อดดริก กริฟฟินดอร์ หนึ่งในสมาชิกทั้งสี่คนที่ร่วมกันก่อตั้งโรงเรียนคาถาพ่อมดแม่มดและเวทมนตร์ศาสตร์ฮอกวอตส์ สัญลักษณ์ประจำบ้านคือ สิงโต สีประจำบ้านคือ สีแดง และสีทอง คุณสมบัติของพ่อมดแม่มดรุ่นเยาว์ที่จะอยู่บ้านหลังนี้ได้ ต้องมีความซื่อสัตย์ มีไหวพริบ มีคุณธรรม ชอบความท้าทาย และกล้าหาญ อาจารย์ประจำบ้านคนปัจจุบันคือศาสตราจารย์มิเนอร์ว่า มักกอนนากัล ผีประจำบ้านคือ นิกหัวเกือบขาด (เซอร์นิโคลัส เดอ มิมซี-พอร์พิงตัน)
บ้าน > ฮัฟเฟิลพัฟ

บ้านหลังนี้รับนักเรียนที่มีความมุ่งมั่น อดทน และมีความยุติธรรม สีประจำบ้าน คือ สีเหลืองและดำ สัตว์ที่เป็นสัญลักษณ์ คือ ตัวแบดเจอร์ ผู้ก่อตั้งบ้านหลังนี้ คือ เฮลก้า ฮัฟเฟิลพัฟ ซึ่งเป็นเพื่อนสนิทกับ เรเวนคลอ เฮลกา เป็นแม่มดที่มีเสน่ห์ หมวกคัดสรรกล่าวว่าเธอมาจาก The Valley ซึ่งสันนิษฐานว่าน่าจะเป็นเวลส์ อาจารย์ประจำบ้านฮัฟเฟิลพัฟ คือ ศาสตราจารย์ โพโมนา สเปราท์ ผีประจำบ้านคือ บาทหลวงอ้วน
บ้าน > เรเวนคลอ

บ้านเรเวนคลอบ้านหลังนี้เหมาะสำหรับเด็กฉลาด บ้านนี้รับนักเรียนที่ เฉลียวฉลาด ไม่ไร้สาระ บุคลิกดี บ้านหลังนี้ถูกตั้งขึ้นโดย "โรเวนนา เรเวนคลอ" ซึ่งตั้งขึ้นพร้อม ๆ กับ บ้านกริฟฟินดอร์ บ้านฮัฟเฟิลพัฟ และ บ้านสลิธีริน สีประจำบ้านนี้คือ สีน้ำเงินและสีบรอนซ์ สัญลักษณ์ประจำบ้าน คือ นกอินทรี ศาสตราจารย์ประจำบ้านหลังนี้ในปัจจุบัน คือ ศาสตราจารย์ฟลิตวิก (ศาสตราจารย์สอนวิชาคาถา) ผีประจำบ้านคีอ สุภาพสตรีสีเทา ("เฮเลนนา เรเวนคลอ" ลูกสาวของโรเวนนา)
บ้าน > สลิธีริน

บ้านสลิธีรีนเป็นบ้านสำหรับคนที่ทำทุกอย่างเพื่อเป้าหมาย นักเรียนของบ้านนี้จึงมักเป็นคนฉลาด เกมโกง สีประจำบ้านหลังนี้ คือ สีเขียวและสีเงิน สัญลักษณ์ประจำบ้าน คือ งู บ้านสลิธีลินถูกตั้งขึ้นโดย ซัลลาซาร์ สลิธีริน ผู้ที่ไม่ต้องการให้พวกที่เกิดจากคนที่ไม่มีเวทมนตร์หรือมักเกิ้ลมาอยู่ในโรงเรียนฮอกวอตส์ เพราะซัลลาซาร์ สลิธีริน ต้องการเพียงผู้วิเศษเท่านั้นที่จะมาเรียนโรงเรียนฮอกวอตส์ได้ และไม่นานนัก ซัลลาซาร์ สลิธีริน กับ ก็อดดริก กริฟฟินดอร์ (ผู้สร้างบ้านกริฟฟินดอร์) ก็ได้ทะเลาะกันถึงขั้นรุนแรง หลังจากนั้น ซัลลาซาร์ สลิธีริน จึงตัดสินใจทิ้งโรงเรียน ก่อนที่จะไป ซัลลาซาร์ สลิธีรีน ได้สร้างห้อง ๆ หนึ่งไว้ในโรงเรียนฮอกวอตส์แห่งนี้ โดยมีชื่อว่า "ห้องแห่งความลับ" ห้องแห่งความลับนี้จะไม่สามารถเปิดออกได้ถ้าไม่มี "ทายาทสลิธีรินที่แท้จริง" เป็นผู้เปิดเท่านั้น ผีประจำบ้านคือ บารอนเลือด อาจารย์ประจำบ้านคือ ศาสตราจารย์ สเนป (สอนวิชา ปรุงยา, วิชาป้องกันจากศาสตร์มืด) และศาสตราจารย์ฮอเรซ ซลักฮอร์น (สอนวิชา ปรุงยา)
สถานที่ภายในฮอกวอตส์ > ภายในปราสาท

ห้องแห่งความลับ อยู่ที่ห้องน้ำเก่าหญิง เป็นไปได้ว่าอยู่ใต้ทะเลสาบ เป็นที่อยู่อาศัยของบาสิลิกส์ สร้างโดยซัลลาซาร์ สลิธีริน เพื่อกำจัดนักเรียนที่มีสายเลือดมักเกิ้ลให้หมดไป คาดว่าห้องนี้ว่างเปล่าตั้งแต่จบแฮร์รี่ พอตเตอร์กับห้องแห่งความลับ
ห้องโถงใหญ่ เป็นห้องขนาดใหญ่ มีโต๊ะขนาดใหญ่สี่ตัวสำหรับแต่ละบ้าน บนส่วนที่ยกพื้นมีโต๊ะสูงสำหรับบุคลากร เพดานของห้องนี้ลงคาถาไว้ ดังนั้นจะดูเหมือนกับท้องฟ้าข้างนอก นอกจากนี้ยังมีห้องเล็ก ๆ ที่มีเตาผิงและรูปภาพจำนวนมาก เป็นที่รวมตัวกันครั้งแรกของตัวแทนการประลองเวทในแฮร์รี่ พอตเตอร์กับถ้วยอัคนีและในการสอบ ว.พ.ร.ส. จะใช้ห้องโถงใหญ่นี้ในการสอบ
ห้องพยาบาล ตั้งอยู่บนชั้นหนึ่ง มีเตียงจำนวนมาก ปูด้วยผ้าขาว และเป็นห้องทำงานของมาดามพอมฟรีย์ด้วย
ห้องน้ำของเมอร์เทิลจอมคร่ำครวญ ตั้งอยู่บนชั้นสอง เป็นที่ตั้งของทางเข้าสู่ห้องแห่งความลับ ซึ่งทางเข้านั้นเป็นอ่างล้างหน้าที่มีรูปงูอยู่บนก๊อกน้ำ เปิดด้วยการพูดในภาษาพาเซล เด็กหญิงที่ชื่อเมอร์เทิลอยู่ในห้องน้ำนี้เมื่อทอม ริดเดิลเปิดห้องแห่งความลับครั้งแรก และตายในทันทีที่สบตากับบาสิลิสก์ เธอกลายเป็นผีประจำห้องน้ำนี้ ห้องน้ำนี้ยังคงใช้งานอยู่ แต่นักเรียนมักจะหลีกเลี่ยงเพราะเสียงคร่ำครวญของเมอร์เทิล และเป็นห้องที่เฮอร์ไมโอนี่ใช้ปรุงน้ำยาสรรพรส
ระเบียงชั้นสาม ในแฮร์รี่ พอตเตอร์กับศิลาอาถรรพ์ ระเบียงชั้นสามเป็นสถานที่ต้องห้ามสำหรับนักเรียนทุกคน เพราะเป็นที่ซ่อนของศิลาอาถรรพ์ ซึ่งมีด่านแรกคือสุนัขสามหัว ด่านสองคือกับดักมาร ด่านสามคือกุญแจมีปีก ด่านที่สี่คือเกมส์หมากรุกพ่อมด ด่านที่ห้าคือยาพิษเจ็ดขวด และด่านที่หกคือโทรลล์ เนื่องจากศิลาอาถรรพ์ไม่ได้อยู่ที่นี่แล้ว คาดว่าระเบียงส่วนหนึ่งไม่เป็นสถานที่ต้องห้าม เป็นที่เรียนวิชาการป้องกันตัวจากศาสตร์มืด
ห้องสมุด ตั้งอยู่บนชั้นสอง มีส่วนต้องห้ามอยู่ด้านหลัง (หมวดหนังสือต้องห้าม) ซึ่งจำเป็นต้องใช้ลายเซ็นของอาจารย์เพื่อเอาหนังสือได้
ห้องน้ำพรีเฟ็ค ตั้งอยู่บนชั้นห้า ซ่อนอยู่หลังประตูบานที่สี่ กัปตันทีมควิดดิชสามารถใช้ห้องน้ำนี้ได้เช่นกัน การเข้าจำเป็นต้องใช้รหัสผ่าน บางครั้งเมอร์เทิลก็จะขึ้นมาที่นี่ด้วย
ห้องต้องประสงค์ ตั้งอยู่บนทางเดินชั้นเจ็ด ปรากฏขึ้นเมื่อมีคนต้องการใช้เท่านั้น ผู้ที่ต้องการเข้า จะต้องเดินผ่านทางเข้าที่ซ่อนอยู่สามรอบ และตั้งสติอยู่ที่สิ่งที่ต้องการ จากนั้นประตูจะปรากฏขึ้นพร้อมกับสิ่งที่ต้องการภายใน
ห้องอาจารย์ใหญ่ ทางเข้าของห้องอยู่บนชั้นเจ็ด หลังรูปปั้นการ์กอยล์ เมื่อบอกรหัสผ่านที่ถูกต้อง การ์กอยล์จะขยับและกำแพงจะแยกออก เผยให้เห็นบันไดวนทำด้วยหินซึ่งทำหน้าที่เหมือนบันไดเลื่อน ภายในห้องซึ่งตั้งอยู่บนหอคอยเป็นห้องทรงกลม สามารถมองเห็นสนามควิดดิชและภูเขาโดยรอบได้ ในห้องตกแต่งด้วยรูปเหมือนของอาจารย์ใหญ่คนก่อน ๆ ซึ่งมีพันธกิจต้องช่วยเหลืออาจารย์ใหญ่คนปัจจุบัน นอกจากนี้ยังเป็นที่เก็บของหมวกคัดสรรและดาบของกริฟฟินดอร์ ห้องนี้สามารถปิดกั้นตัวเอง ไม่ให้ผู้ที่ไม่ใช่อาจารย์ใหญ่โดยชอบธรรมเข้าได้ อย่างที่เกิดขึ้นในหนังสือเล่มที่ห้ากับอัมบริดจ์
หอดูดาว เป็นที่เรียนวิชาดาราศาสตร์ เป็นหอคอยที่สูงที่สุด และเป็นที่ที่อัลบัส ดัมเบิลดอร์ถูกสังหารโดยสเนป
หอคอยทิศเหนือ เป็นที่ตั้งของหนึ่งในสองห้องเรียนพยากรณ์ศาสตร์ และห้องทำงานของศาสตราจารย์ทรีลอว์นีย์
หอคอยทิศตะวันตก เป็นที่ตั้งของโรงนกฮูก ทั้งนกฮูกของโรงเรียนและที่เป็นสัตว์เลี้ยงของนักเรียน
สถานที่ภายในฮอกวอตส์ > ภายในปราสาท > ห้องต้องประสงค์

ห้องต้องประสงค์เป็นห้องชนิดหนึ่งในจินตนาการของนักเขียน เจ. เค. โรว์ลิ่งในเรื่องแฮร์รี่ พอตเตอร์ มีอีกชื่อว่าห้องไปไปมามา (หมายเหตุ:ในภาพยนตร์ใช้ชื่อว่าห้องมาแล้วไป) ห้องต้องประสงค์ถูกซ่อนอยู่ตามกำแพงของฮอกวอตส์ ห้องต้องประสงค์จะเกิดขึ้นได้ก็ต่อเมื่อมีผู้ต้องการมันโดยต้องตั้งสมาธิให้แน่วแน่ว่าต้องการอะไร หากทำได้ก็จะสามารถเข้าไปในห้องต้องประสงค์ได้ แฮร์รี่เคยใช้ที่นี้เป็นที่ฝึกการป้องกันตัวจากศาสตร์มืดกับพวกกองทัพดัมเบิลดอร์ ภายหลังถูกอัมบริดจ์พบเข้า แต่ในภาคหกแฮร์รี่เข้าไปเอาตำราการปรุงยาของเขาไปซ่อนและเดรโก มัลฟอยเข้าไปใช้ในการซ่อมตู้อันตรธาน เพื่อให้เหล่าผู้เสพความตายเข้ามาข้างในปราสาทฮอกวอตส์ได้ ห้องต้องประสงค์มีบทบาทในภาคเจ็ดอย่างมาก เพราะแฮร์รี่พบรัดเกล้าแห่งเรเวนคลอที่เป็นฮอร์ครักซ์และสามารถทำลายลงได้ด้วยเพลิงปีศาจ แต่เนื่องจากเพลิงปีศาจได้จุดเผาห้องต้องประสงค์จะสลายไป
สถานที่ภายในฮอกวอตส์ > ภายนอกปราสาท

หมู่บ้านฮอกส์มี้ด เป็นหมู่บ้านแห่งเดียวในอังกฤษที่มีประชากรพ่อมดแม่มด โดยไม่มีมักเกิ้ลอาศัยอยู่เลยซึ่งอยู่ใกล้กับฮอกวอตส์ เป็นสถานที่ท่องเที่ยวที่ทางฮอกวอตส์ได้อนุญาต ให้นักเรียนฮอกวอตส์สามารถเที่ยวหมู่บ้านฮอกส์มี้ดได้แต่โดยเฉพาะปี 3 ขึ้นไปและจะต้องได้รับอนุญาตจากผู้ปกครอง
เพิงโหยหวน ในอดีตถูกสร้างให้แก่ รีมัส ลูปิน เพื่อให้เขาหลบซ่อนเวลากลายร่างเป็นมนุษย์หมาป่าในช่วงที่รีมัสเรียนอยู่ที่ฮอกวอตส์และดัมเบิลดอร์ได้ใช้เสียงโหยหวนของลูปินกระจายความเชื่อแก่พ่อมดแม่มดไว้ว่า เสียงโหยหวนนั้นเป็นเสียงของผีที่อยู่ข้างในเพิงโหยหวนเพื่อไม่ให้ใครไปพบลูปินตอนกลายร่างเข้า
ทะเลสาบสีดำ ตั้งอยู่ทางทิศใต้ของปราสาท มีสิ่งมีชีวิตหลายชนิดอาศัยอยู่ รวมถึงปลาหมึกยักษ์และชาวเงือก
กระท่อมของแฮกริด ตั้งอยู่ใกล้กับทางเข้าป่าต้องห้าม เป็นที่อยู่ของแฮกริด อาจารย์คนเดียวที่อาศัยอยู่นอกปราสาท
ป่าต้องห้าม เป็นสถานที่ต้องห้ามสำหรับนักเรียน ยกเว้นในการเรียนการดูแลสัตว์วิเศษ และการกักบริเวณ มีสิ่งมีชีวิตหลายชนิดอาศัยอยู่ เช่น เซ็นทอร์ มนุษย์หมาป่า แมงมุมอะโครแมนทูลา โทรลล์ ยูนิคอร์น เธสตรอล และยักษ์
เรือนกระจก มีอย่างน้อยสามเรือน เป็นที่เรียนวิชาสมุนไพรศาสตร์
ต้นวิลโลว์จอมหวด ต้นไม้โหดร้าย ปลูกโดยศาสตราจารย์ดัมเบิลดอร์เมื่อรีมัส ลูปินเข้าเรียน เป็นทางลัดไปยังเพิงโหยหวน
สนามควิดดิช ใช้สำหรับแข่งขันและฝึกซ้อมควิดดิช
หลุมฝังศพสีขาว เป็นที่ฝังศพของดัมเบิลดอร์ ตั้งอยู่กลางทะเลสาบ (ตามภาพยนตร์แฮร์รี่ พอตเตอร์ กับเครื่องรางยมทูต ภาค 1)
แหล่งข้อมูลอื่น

The Harry Potter Lexicon's Hogwarts Atlas featuring numerous images of Hogwarts. hplex.info.
The Marauder's Map from the Warner Bros website, harrypotter.warnerbros.co.uk
MuggleThai เก็บถาวร 2006-02-04 ที่ เวย์แบ็กแมชชีน
Muggle Village
โรงเรียนพ่อมดแม่มดและเวทมนตร์ศาสตร์ฮอกวอตส์ไทย
ฉากภาพยนตร์ของห้องโถงใหญ่ ฮอกวอตส์ ที่วอร์เนอร์บราเธอส์สตูดิโอ ลีเวสเดน สหราชอาณาจักร
ประเทศแอลจีเรียในโอลิมปิกฤดูร้อน 2020

| ประเทศแอลจีเรีย ในโอลิมปิกฤดูร้อน 2020 |
| --- | --- |

รหัสประเทศ: ALG
เอ็นโอซี: คณะกรรมการโอลิมปิกแอลจีเรีย
เว็บไซต์: www.coa.dz
ณ โตเกียว, ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 41 คน (ชาย 28 คน / หญิง 13 คน) ใน 14 ชนิดกีฬา
ผู้เชิญธงชาติ (พิธีเปิด): Mohamed Flissi Amel Melih
ผู้เชิญธงชาติ (พิธีปิด): Imane Khelif
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1964 1968 1972 1976 1980 1984 1988 1992 1996 2000 2004 2008 2012 2016 2020 2024
การเข้าร่วมในนามของชาติอื่น
 ฝรั่งเศส (1896–1960)
ประเทศแอลจีเรีย เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19  นับตั้งแต่ประเทศแอลจีเรียเข้าร่วมครั้งแรกในปี 1964 นักกีฬาชาวแอลจีเรียได้เข้าร่วมการแข่งขันกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1976 ที่มอนทรีออล เนื่องจากการคว่ำบาตรของแอฟริกา ไม่เหมือนกับความสำเร็จครั้งก่อนๆ ของแอลจีเรียในการแข่งขันกีฬาโอลิมปิกฤดูร้อน พวกเขาไม่สามารถคว้าเหรียญรางวัลได้แม้แต่เหรียญเดียว
จำนวนนักกีฬา

| กีฬา | ชาย | หญิง | รวม |
| --- | --- | --- | --- |
| กรีฑา | 4 | 1 | 5 |
| มวยสากลสมัครเล่น | 5 | 3 | 8 |
| เรือแคนู | 0 | 1 | 1 |
| จักรยาน | 2 | 0 | 2 |
| ฟันดาบ | 2 | 2 | 4 |
| ยูโด | 1 | 1 | 2 |
| คาราเต้ | 0 | 1 | 1 |
| เรือพาย | 2 | 0 | 2 |
| เรือใบ | 1 | 1 | 2 |
| ยิงปืน | 0 | 1 | 1 |
| ว่ายน้ำ | 1 | 2 | 3 |
| เทเบิลเทนนิส | 1 | 0 | 1 |
| ยกน้ำหนัก | 1 | 0 | 1 |
| มวยปล้ำ | 8 | 0 | 8 |
| รวม | 28 | 13 | 41 |
ประเทศฮอนดูรัสในโอลิมปิกฤดูร้อน 2020

| ประเทศฮอนดูรัส ในโอลิมปิกฤดูร้อน 2020 |
| --- | --- |

รหัสประเทศ: HON
เอ็นโอซี: คณะกรรมการโอลิมปิกฮอนดูรัส
เว็บไซต์: cohonduras.com (ในภาษาสเปน)
ณ โตเกียว, ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 27 คน  ใน 5 ชนิดกีฬา
ผู้เชิญธงชาติ (พิธีเปิด): Keyla Ávila Julio Horrego
ผู้เชิญธงชาติ (พิธีปิด): Iván Zarco
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน
1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศฮอนดูรัส เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าแข่งขันโอลิมปิกฤดูร้อนครั้งที่ 12 ของประเทศ
จำนวนนักกีฬา

จำนวนนักกีฬาในแต่ละชนิดกีฬามีดังต่อไปนี้ โดยไม่นับรวมกับตัวสำรองในกีฬาฟูตบอล
| กีฬา | ชาย | หญิง | รวม |
| --- | --- | --- | --- |
| กรีฑา | 1 | 0 | 1 |
| ฟุตบอล | 22 | 0 | 22 |
| ยูโด | 0 | 1 | 1 |
| ว่ายน้ำ | 1 | 1 | 2 |
| เทควันโด | 0 | 1 | 1 |
| รวม | 24 | 3 | 27 |
ประเทศเลโซโทในโอลิมปิกฤดูร้อน 2020

| ประเทศเลโซโท ในโอลิมปิกฤดูร้อน 2020 |
| --- | --- |

รหัสประเทศ: LES
เอ็นโอซี: คณะกรรมการโอลิมปิกแห่งชาติเลโซโท
ณ โตเกียว, ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 2 คน  ใน 1 ชนิดกีฬา
ผู้เชิญธงชาติ (พิธีเปิด): อาสาสมัคร TOCOG
ผู้เชิญธงชาติ (พิธีปิด): เนห์เอ็ง คาตาลา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1972 1976 1980 1984 1988 1992 1996 2000 2004 2008 2012 2016 2020 2024
ประเทศเลโซโท เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 12 ที่ประเทศนี้เข้าร่วมการแข่งขันกีฬาโอลิมปิกฤดูร้อน ยกเว้นโอลิมปิกฤดูร้อน 1976 ที่มอนทรีออล เนื่องจากประเทศนี้ได้รับการสนับสนุนบางส่วนต่อการคว่ำบาตรของแอฟริกา เลโซโทเป็นประเทศที่สามจากสุดท้ายที่เข้าร่วมการแข่งขันก่อนเลบานอน สหรัฐอเมริกา และฝรั่งเศส
จำนวนนักกีฬา

| กีฬา | ชาย | หญิง | รวม |
| --- | --- | --- | --- |
| กรีฑา | 1 | 1 | 2 |
| รวม | 1 | 1 | 2 |
กรีฑา

บทความหลัก: กีฬากรีฑาในโอลิมปิกฤดูร้อน 2020 และ กีฬากรีฑาในโอลิมปิกฤดูร้อน 2020 – รอบคัดเลือก
นักกีฬาเลโซโทผ่านเกณฑ์กรีฑาโลกด้วยเวลาที่ผ่านเกณฑ์ในกีฬากรีฑารายการต่อไปนี้:
:
หมายเหตุ–อันดับที่กำหนดไว้สำหรับการแข่งขันประเภทลู่จะอยู่ภายในกลุ่มของนักกีฬาเท่านั้น
Q = ผ่านเข้ารอบต่อไป
q = ผ่านเข้ารอบต่อไปในฐานะผู้แพ้ที่เร็วที่สุด หรือ ในการแข่งขันประเภทลาน โดยพิจารณาจากตำแหน่งโดยไม่บรรลุเป้าหมายการผ่านเข้ารอบ
NR = สถิติระดับประเทศ
N/A = รอบที่ไม่สามารถแข่งขันได้
Bye = นักกีฬาไม่จำเป็นต้องแข่งขันในรอบ
| นักกีฬา | รายการ | ผล> เวลา | ผล> อันดับ |
| --- | --- | --- | --- |
| โคราห์เลน ซ็อยท์โลอาลี | มาราธอน ชาย | 2:25:03 SB | 67 |
| เนห์เอ็ง คาตาลา | มาราธอน หญิง | 2:33:15 | 20 |
มินะ เมียวอิ

| มินะ |
| --- | --- |
มินะในเดือนเมษายน 2024
เกิด: มินะ ชารอน เมียวอิ  (1997-03-24) 24 มีนาคม ค.ศ. 1997 (27 ปี) แซนแอนโทนีโอ เทกซัส สหรัฐอเมริกา
อาชีพ:  นักร้อง  นักเต้น 
อาชีพทางดนตรี
ที่เกิด: เกาหลีใต้
แนวเพลง:  เคป็อป  เจป็อป 
เครื่องดนตรี: เสียงร้อง
ช่วงปี: 2015–ปัจจุบัน
ค่ายเพลง:  เจวายพี  วอร์เนอร์เจแปน  รีพับลิก 
สมาชิกของ:  ทไวซ์  มิซาโมะ 
 นักดนตรี


ชื่อภาษาเกาหลี
ฮันกึล: 미나
อาร์อาร์: Mina 
เอ็มอาร์: Mina 
ชื่อภาษาญี่ปุ่น
คันจิ: 名井 南

โรมาจิ: Myōi Mina
 
 
 
ลายมือชื่อ

มินะ เมียวอิ (ญี่ปุ่น: 名井 南; โรมาจิ: Myōi Mina; เกิด 24 มีนาคม ค.ศ. 1997) หรือที่รู้จักกันในชื่อ มินะ (เกาหลี: 미나; ญี่ปุ่น: ミナ) เป็นนักร้องและนักเต้นชาวญี่ปุ่นที่อาศัยอยู่ในเกาหลีใต้ เธอเป็นสมาชิกของทไวซ์ เกิร์ลกรุปเกาหลีใต้ซึ่งก่อตั้งโดยเจวายพีเอนเตอร์เทนเมนต์ และสมาชิกของหน่วยย่อยมิซาโมะ
ประวัติ

มินะ เกิดเมื่อวันที่ 24 มีนาคม 2540 ที่แซนแอนโทนีโอ , เทกซัส, สหรัฐอเมริกา อย่างไรก็ตามในวัยเด็กเธอก็ย้ายมาอยู่ที่ ประเทศญี่ปุ่นพร้อมครอบครัว และเติบโตในจังหวัดเฮียวโงะ และเข้าศึกษาที่ Obayashi Sacred Heart Academy ในเมือง ทะกะระสึกะ จังหวัดเฮียวโงะ และเรียนบัลเล่ต์เป็นเวลามากกว่า 10 ปีมินะมีพี่ชาย 1 คนชื่อ ไค เมียวอิ
มินะ ถูกคัดเลือกโดยเจวายพีเอนเตอร์เทนเมนต์และใช้เวลาฝึกหัดประมาณหนึ่งปี เธอได้รับเลือกให้เป็นหนึ่งใน 9 สมาชิกสุดท้ายจากรายการทางช่องเอ็มเน็ต " SIXTEEN " เพื่อสร้างเกิร์ลกรุ๊ปใหม่ของเจวายพีเอนเตอร์เทนเมนต์และทำการเดบิวต์ ในวงทไวซ์เมื่อวันที่ 20 ตุลาคม 2558
ผลงาน

รายการโทรทัศน์
| ปี | เรื่อง | ช่อง | บทบาท | อ้างอิง |
| --- | --- | --- | --- | --- |
| 2015 | Sixteen | เอ็มเน็ต | ผู้เข้าแข่งขัน |  |
| 2015 | My Little Television | เอ็มบีซี |  |  |
| 2016 | Vocal War: The Voice of God | เอสบีเอส |  |  |
| 2016 | Twice's Private Life | เอ็มเน็ต |  |  |
| 2016 | Same Bed, Different Dreams | เอสบีเอส | แขกรับเชิญ |  |
| 2016 | Running man | เอสบีเอส | แขกรับเชิญ |  |
| 2016 | 2 Days & 1 Night | เคบีเอส |  |  |
| 2016 | Knowing Brother | เจทีบีซี |  |  |
| 2016 | Idol Star Athletics Championship | เอ็มบีซี |  |  |
| 2016 | Trick and True | เคบีเอส |  |  |
| 2016 | Saturday Night Live Korea 8 | ทีวีเอ็น |  |  |
| 2018 | Mystery Music Show Masked King | เอ็มบีซี |  |  |
รายการอื่น ๆ
| ปี | เรื่อง | ช่อง | ร่วมกับ | อ้างอิง |
| --- | --- | --- | --- | --- |
| 2016 | Mina the gamer:Twice | Never TV |  |  |
| 2017 | MELODY PROJECT - MINA | Never TV |  |  |
| 2018 | Twice Mina & Chae Young | Never TV | แชย็อง |  |
มิวสิกวิดีโอ
| ปี | ชื่อเพลง | ศิลปิน |
| --- | --- | --- |
| 2014 | Stop stop it | ก็อตเซเวน |
| 2014 | Feel | จุนโฮ |
| 2015 | R.O.S.E.(Japanese Ver.)￼ | อูย็อง |
| 2015 | Only You | มิสเอ |
ประเทศกานาในโอลิมปิกฤดูร้อน 2020

| ประเทศกานา ในโอลิมปิกฤดูร้อน 2020 |
| --- | --- |

รหัสประเทศ: GHA
เอ็นโอซี: คณะกรรมการโอลิมปิกกานา
ณ โตเกียว, ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 14 คน  ใน 5 ชนิดกีฬา
ผู้เชิญธงชาติ (พิธีเปิด): Nadia Eke Sulemanu Tetteh
ผู้เชิญธงชาติ (พิธีปิด): Samuel Takyi
เหรียญ อันดับ 86:  ทอง 0 เงิน 0 ทองแดง 1 รวม 1 
การเข้าร่วมแข่งขันโอลิมปิกฤดูร้อน
1952 1956 1960 1964 1968 1972 1976–1980 1984 1988 1992 1996 2000 2004 2008 2012 2016 2020 2024
ประเทศกานา เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันโอลิมปิกฤดูร้อนครั้งที่ 15 ของประเทศ โดยเข้าร่วมเกือบทุกรายการ ยกเว้นสามรายการ นับตั้งแต่เปิดตัวครั้งแรก (ในชื่อโกลด์โคสต์) ในปี 1952 ประเทศกานาไม่ได้เข้าร่วมการแข่งขันมอนทรีออล 1976 เนื่องจากการคว่ำบาตรของแอฟริกา เช่นเดียวกับการแข่งขันมอสโก 1980 เมื่อประเทศกานาเข้าร่วมการคว่ำบาตรที่นำโดยสหรัฐอเมริกา
ผู้ที่ได้รับเหรียญรางวัล

ข้อมูลเพิ่มเติม: สรุปเหรียญโอลิมปิกฤดูร้อน 2020
| เหรียญ | ชื่อ | กีฬา | รายการ | วันที่ |
| --- | --- | --- | --- | --- |
| 3 ! ทองแดง | Samuel Takyi | Boxing | Men's featherweight | 000000002025-08-03-00003 ส.ค. |